Hona Nafarroako Gobernuko Migrazio Politiketako eta Justiziako kontseilariaren erantzuna, Navarra Suma talde parlamentarioari atxikitako foru parlamentari Jorge Esparza jaunak honako formulazioarekin aurkezturiko idatzizko erantzunerako galderei (10-21/PES-00199) dagokienez:

***1. Nork eta zer irizpideri jarraikiz erabaki du zein 6 herritan ezarriko den COVIDa dela-eta sentsibilizatzeko sarea?***

***2. Ekimen hori zergatik ez da zabaldu Nafarroako beste eremu batzuetara? Etorkizunean egiteko asmorik ba al dago? Hala baldin bada, zer epe darabilzue gogoan?***

***3. Nor eta nola arduratu da migratzaileen artean lidertzat hartzen duten pertsona hautatzeaz?***

***4. Zenbat lider eta zer herrialdetakoak ezarri dira 6 herri horietako bakoitzean?***

***5. Zer prestakuntza-mota eman zaie tokiko lider horiei? Nork eman du prestakuntza hori? Zenbat ordukoa izan da? Zer egunetan eta zer tokitan eman da?***

Kontseilariak honako **erantzun** hau ematen du:

 Migratzaileak COVID-19a dela-eta sentsibilizatzeko sareak Nafarroako Gobernuko Kultura arteko Bitartekaritza eta Esku-hartze Komunitarioaren Zerbitzuaren eta Tuterako Osasun Barrutiaren arteko lankidetzatik sortu den esku-hartze komunitarioko prozedura baten emaitza dira.

 Osasun barruti hori oinarrizko zazpi osasun eskualdek osatzen dute (Tutera bitan banatuta dago: Tutera Ekialdea eta Tutera Mendebaldea), eta horregatik erabaki zen komenigarria zela oinarrizko osasun eskualde bakoitzeko herri bat aukeratzea.

 Oinarrizko eskualde bakoitzaren barruan, atzerritarren kopuruari erreparatuta (Ribaforada), Bitartekaritza Zerbitzuan aurretiaz egindako esku-hartze eskabideei erreparatuta (Castejón, Cadreita eta Cintruénigo) eta COVID-19aren eraginari erreparatuta (Murchante) hautatu ziren herriak.

 Ekimena Tuterako Osasun Barrutira mugatzen da une honetan. Ekimena Nafarroako Gobernuak COVID-19ari aurre egiteko jarduketa soziosanitarioak garatzeko Plan Globalean sartzen da, Osasunaren Sustapeneko eta Esku-hartze Komunitarioko ekintza-lerro gisa. Xede du migratzaileek gaixotasuna pairatzeko arrisku handiagoa izateko faktore sozial eta kulturalak minimizatzea. Emaitza ona izan dela ikusita, beste eremu batzuetara eramateko aukera aztertuko da.

 Migratzaileen artean lidertzat hartzen dituzten pertsonak hautatzeko prozesuari dagokionez esan beharra dago Kultura arteko Bitartekaritza eta Esku-hartze Komunitarioaren Zerbitzuak eskarmentu handia duela eremu horretan eta, hartara, “lider naturalaren” profilari egokitzen zaizkion pertsonak dagoeneko aurkitu eta identifikatu dituela. Hortaz, kultura arteko bitartekarien irizpideei jarraikiz egin zen hautaketa.

 Talde horiek, gainera, ez dira talde itxiak; hartara, kultur edo genero aniztasuna dela-eta profilen bat sartu gabe dagoela detektatuz gero, taldekideen euren bidez, ekimenarekin bat egin dezaketen pertsonak aurkitzen saiatzen dira. Kasu horretan, Bitartekaritza Zerbitzua horiekin harremanetan jartzen da eta parte hartzeko gonbita egiten die, esku-hartze komunitarioko prozedura zertan datzan azaldu ostean.

 Izan ere, arestian emandako arrazoiak direla-eta, taldeen osaera aldatuz joan da proiektuan abian jarri zenez geroztik iragandako hiru hilabete hauetan. Ondoko taulan ikus daiteke talde horien ekainaren 1eko osaera:

|  |
| --- |
| **CADREITA TALDEKO KIDEAK** |
| **Guztira** | **5** | **0** | **5** |
| **JAIOTERRIA** | **GIZONEZKOAK** | **EMAKUMEZKOAK** | **GUZTIRA** |
| Maroko | 5 | 0 | 5 |
| **NAZIONALITATEA** | **GIZONEZKOAK** | **EMAKUMEZKOAK** | **GUZTIRA** |
| Maroko | 4 | 0 | 4 |
| Espainia | 1 | 0 | 1 |
| **BIZILEKUA** | **GIZONEZKOAK** | **EMAKUMEZKOAK** | **GUZTIRA** |
| Cadreita | 5 | 0 | 5 |
| **ADINA** | **GIZONEZKOAK** | **EMAKUMEZKOAK** | **GUZTIRA** |
| 30-44 | 4 | 0 | 4 |
| 45 -64 | 1 | 0 | 1 |
| **CASTEJÓN TALDEKO KIDEAK** |
| **Guztira** | **5** | **0** | **5** |
| **JAIOTERRIA** | **GIZONEZKOAK** | **EMAKUMEZKOAK** | **GUZTIRA** |
| Maroko | 3 | 2 | 5 |
| **NAZIONALITATEA** | **GIZONEZKOAK** | **EMAKUMEZKOAK** | **GUZTIRA** |
| Maroko | 2 | 2 | 4 |
| Espainia | 1 | 0 | 1 |
| **BIZILEKUA** | **GIZONEZKOAK** | **EMAKUMEZKOAK** | **GUZTIRA** |
| Castejón | 3 | 2 | 5 |
| **ADINA** | **GIZONEZKOAK** | **EMAKUMEZKOAK** | **GUZTIRA** |
| 30-44 | 2 | 2 | 4 |
| 45 -64 | 1 | 0 | 1 |
| **CINTRUÉNIGO TALDEKO KIDEAK** |
| **Guztira** | **7** | **1** | **8** |
| **JAIOTERRIA** | **GIZONEZKOAK** | **EMAKUMEZKOAK** | **GUZTIRA** |
| Maroko | 5 | 0 | 5 |
| Mali | 1 | 1 | 2 |
| Senegal | 1 | 0 | 1 |
| **NAZIONALITATEA** | **GIZONEZKOAK** | **EMAKUMEZKOAK** | **GUZTIRA** |
| Espainia | 5 | 0 | 5 |
| Maroko | 2 | 0 | 2 |
| Mali | 0 | 1 | 1 |
| **BIZILEKUA** | **GIZONEZKOAK** | **EMAKUMEZKOAK** | **GUZTIRA** |
| Cintruénigo | 7 | 1 | 8 |
| **ADINA** | **GIZONEZKOAK** | **EMAKUMEZKOAK** | **GUZTIRA** |
| 30-44 | 3 | 0 | 3 |
| 45 -64 | 3 | 0 | 3 |
| Ez daki | 1 | 1 | 1 |
| **MURCHANTE TALDEKO KIDEAK** |
| **Guztira** | **4** | **2** | **6** |
| **JAIOTERRIA** | **GIZONEZKOAK** | **EMAKUMEZKOAK** | **GUZTIRA** |
| Maroko | 4 | 2 | 6 |
| **NAZIONALITATEA** | **GIZONEZKOAK** | **EMAKUMEZKOAK** | **GUZTIRA** |
| Espainia | 3 | 1 | 4 |
| Maroko | 1 | 1 | 2 |
| **BIZILEKUA** | **GIZONEZKOAK** | **EMAKUMEZKOAK** | **GUZTIRA** |
| Murchante | 4 | 2 | 6 |
| **ADINA** | **GIZONEZKOAK** | **EMAKUMEZKOAK** | **GUZTIRA** |
| 30-44 | 3 | 2 | 5 |
| 45 -64 | 1 | 0 | 1 |
| **RIBAFORADA TALDEKO KIDEAK** |
| **Guztira** | **3** | **2** | **5** |
| **JAIOTERRIA** | **GIZONEZKOAK** | **EMAKUMEZKOAK** | **GUZTIRA** |
| Maroko | 2 | 0 | 2 |
| Senegal | 1 | 1 | 2 |
| Bulgaria | 0 | 1 | 1 |
| **NAZIONALITATEA** | **GIZONEZKOAK** | **EMAKUMEZKOAK** | **GUZTIRA** |
| Maroko | 2 | 0 | 2 |
| Senegal | 1 | 1 | 2 |
| Bulgaria | 0 | 1 | 1 |
| **BIZILEKUA** | **GIZONEZKOAK** | **EMAKUMEZKOAK** | **GUZTIRA** |
| Ribaforada | 3 | 1 | 4 |
| Fustiñana | 0 | 1 | 1 |
| **ADINA** | **GIZONEZKOAK** | **EMAKUMEZKOAK** | **GUZTIRA** |
| 30-44 | 1 | 1 | 2 |
| 45 -64 | 2 | 1 | 3 |
| **TUTERA TALDEKO KIDEAK** |
| **Guztira** | **5** | **8** | **13** |
| **JAIOTERRIA** | **GIZONEZKOAK** | **EMAKUMEZKOAK** | **GUZTIRA** |
| Brasil | 0 | 2 | 2 |
| Kolonbia | 1 | 1 | 2 |
| Maroko | 3 | 1 | 4 |
| Aljeria | 1 | 0 | 1 |
| Senegal | 0 | 1 | 1 |
| Ukraina | 0 | 1 | 1 |
| Ekuador | 0 | 1 | 1 |
| Nigeria | 0 | 1 | 1 |
| **NAZIONALITATEA** | **GIZONEZKOAK** | **EMAKUMEZKOAK** | **GUZTIRA** |
| Brasil | 0 | 2 | 2 |
| Kolonbia | 1 | 1 | 2 |
| Maroko | 2 | 1 | 2 |
| Aljeria | 1 | 0 | 1 |
| Senegal | 0 | 1 | 1 |
| Espainia | 1 | 0 | 1 |
| Ukraina | 0 | 1 | 1 |
| Ekuador | 0 | 1 | 1 |
| Nigeria | 0 | 1 | 1 |
| **BIZILEKUA** | **GIZONEZKOAK** | **EMAKUMEZKOAK** | **GUZTIRA** |
| Tutera | 5 | 8 | 13 |
| **ADINA** | **GIZONEZKOAK** | **EMAKUMEZKOAK** | **GUZTIRA** |
| 18-30 | 0 | 2 | 2 |
| 30-44 | 1 | 2 | 3 |
| 45 -64 | 2 | 4 | 6 |
| 45 -64 | 2 | 0 | 2 |

 Jada adierazi denez, etengabe aldatzen diren taldeak dira, eta parte hartzen duten herrietako errealitatea islatzen duen genero nahiz kultur aniztasuna islatu dezaten saiatzen gara.

 Tokiko lider horiei emandako prestakuntzari dagokionez, honako hau adierazi behar da: Talde horiek sortu zirelarik, prestakuntza/informazio saio bat egin zen, esku-hartze komunitarioko prozedura azaltzeko eta parte-hartzaileei gaixotasunari, protokolo nahiz neurriei, informazio-iturriei eta sartzeko moduei buruzko prestakuntza arina emateko. Osasun-neurrien aldakortasuna aldakortasun, saioa COVID-19ari buruzko informazio zehatza lortzeko moduari eta sentsibilizatzeko sareen bidez informazioa partekatzeko eta eskatzeko moduari buruzkoa izan zen batik bat.

 Saioa Santiago Urmenetak (Tuterako Osasun Barrutiko gizarte-langilea) eta Mohamed Amnayk (Kultura arteko Bitartekaritza eta Esku-hartze Komunitarioaren Zerbitzuko kultura arteko bitartekaria) zuzendu zuten.

 Saioen iraupena bi ordu ingurukoa izan zen, eta honako toki eta egunetan egin ziren:

* 2021/02/03 Cadreita. Kultur etxea
* 2021/02/04 Castejón. Kultur etxea
* 2021/02/10 Murchante Gizarte-etxea
* 2021/02/17 Tutera. Lourdes gizarte-etxea
* 2021/03/01 Tutera. Gurutze Gorria
* 2021/03/03 Ribaforada. Kultur etxea
* 2021/03/10 Cintruénigo. Udala

Hori guztia jakinarazten dizut Nafarroako Parlamentuko Erregelamenduaren 194. artikuluan xedatutakoa betez.

Iruñean, 2021eko ekainaren 17an

Migrazio Politiketako eta Justiziako kontseilaria: Eduardo Santos Itoiz